**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**JU SLUŽBA ZA ZAPOŠLJAVANJE TK**

**TUZLA**

**P R O G R A M**

**„POSAO ZA SVE 2022“**

Tuzla, juli 2022. godine

**SADRŽAJ**

[**1.** **OSNOV ZA DONOŠENJE** 2](#_Toc109289519)

[**2.** **CILJ** 2](#_Toc109289520)

[**3.** **CILJNE GRUPE** 2](#_Toc109289521)

[**4.** **KORISNICI** 2](#_Toc109289522)

[**4.1.** **Poslodavci** 2](#_Toc109289523)

[**4.2. Nezaposlene osobe** 3](#_Toc109289524)

[**5.** **NAČIN SUFINANSIRANJA** 3](#_Toc109289525)

[**6.** **POTICAJNE MJERE** 3](#_Toc109289526)

[**7.** **PRIPREMA ZA REALIZACIJU PROGRAMA** 3](#_Toc109289527)

[**8.** **JAVNI POZIV** 3](#_Toc109289528)

[**8.1.** **Prijava na javni poziv** 3](#_Toc109289529)

[**9.** **OBRADA PRISTIGLIH PRIJAVA** 4](#_Toc109289530)

[**10.** **ODOBRAVANJE ZAHTJEVA POSLODAVCA** 4](#_Toc109289531)

[**11.** **ZAKLJUČIVANJE UGOVORA** 4](#_Toc109289532)

[**12.** **PRAVDANJE I ISPLATA UGOVORENIH SREDSTAVA** 5](#_Toc109289533)

[**13.** **OPŠTE NAPOMENE** 5](#_Toc109289534)

[**14.** **KONTROLA I PRAĆENJE IZVRŠENJA UGOVORNIH OBAVEZA** 6](#_Toc109289535)

[**15.** **ULAZNI PODACI** 6](#_Toc109289536)

[**16.** **IZLAZNI PODACI** 6](#_Toc109289537)

**Obrazac 1.** [**PRIJAVA / ZAHTJEV** 7](#_Toc109289538)

**Obrazac 2.** [**KRITERIJI** 8](#_Toc109289539)

# **OSNOV ZA DONOŠENJE**

Na osnovu Zakona o posredovanju u zapošljavanju i socijalnoj sigurnosti nezaposlenih osoba („Službene novine Federacije BiH“, br. 41/01, 22/05 i 9/08), Strategije razvoja Tuzlanskog kantona 2021-2027 („Sl.novine Tuzlanskog kantona“, broj: 9/21), Finansijskog plana i Izmjena i dopuna Finansijskog plana JU Služba za zapošljavanje TK (u daljem tekstu: Služba) za 2022. godinu, sačinjen je Program „Posao za sve 2022“ (u daljem tekstu: Program).

Za realizaciju Programa Služba je osigurala sredstva u iznosu od 1.200.000,00 KM.

Izrazi u ovom Programu koji su napisani samo u jednom gramatičkom rodu odnose se podjednako na muški i ženski rod.

# **CILJ**

Program se realizira s ciljem sufinansiranja zapošljavanja 200 nezaposlenih osoba, da se olakša integracija na tržištu rada, spriječi dugotrajna nezaposlenost i doprinese smanjenju stope nezaposlenosti u Tuzlanskom kantonu.

# **CILJNE GRUPE**

U okviru ovog Programa se sufinansira zapošljavanje nezaposlenih osoba sa evidencije nezaposlenih u Tuzlanskom kantonu, bez obzira na radno iskustvo, spol, dob i stručnu spremu, s ciljem smanjenja nezaposlenosti u Tuzlanskom kantonu.

# **KORISNICI**

# **Poslodavci**

Korisnici Programa su poslodavci registrovani u Tuzlanskom kantonu, koji redovno izmiruju obaveze po osnovu poreza i doprinosa, te oni koji imaju potpisan sporazum sa Poreznom upravom Federacije BiH o izmirenju duga po osnovu doprinosa, kao i oni na koje se odnosi Zakon o finansijskoj konsolidaciji.

Po prijavi / zahtjevu, poslodavcu se može odobriti sufinansiranje najviše deset (10) osoba.

Poslodavci koji zapošljavaju do 10 radnika, broj sufinansiranih osoba se odobrava najviše srazmjrno broju zaposlenih radnika.

U Programu ne mogu učestvovati:

* poslodavci koji su koristili kreditna ili bespovratna sredstva iz poticajnih mjera Federalnog zavoda za zapošljavanje/Službe a nisu ispoštovali obaveze u skladu sa zaključenim ugovorom,
* poslodavci koji nemaju zaposlenika prijavljenih na jedinstveni porezni sistem,
* poslodavci kod kojih je evidentiran „rad na crno“, od strane Kantonalne uprave za inspekcijske poslove u 2021.godini,
* poslodavci koji ne izmiruju redovno obaveze po osnovu poreza i doprinosa.

Poslodavcu se neće sufinansirati zapošljavanje osoba koje je već zapošljavao, a kojima je prestao radni odnos kod tog poslodavca u posljednjih 30 dana prije dana objave Javnog poziva.

# **Nezaposlene osobe**

Korisnici Programa su nezaposlene osobe prijavljene na evidenciju nezaposlenih Službe, prije objave Javnog poziva.

# **NAČIN SUFINANSIRANJA**

Programom su predviđena ukupna finansijska sredstva u iznosu od 1.200.000,00 KM, koja su osigurana Finansijskim planom i Izmjenama i dopunama Finansijskog plana JU Služba za zapošljavanje Tuzlanskog kantona za 2022.godinu, kojim se sufinansira dio troškova obaveznih doprinosa i/ili dio neto plaće poslodavcu za osobu koju zapošljava.

# **POTICAJNE MJERE**

Program podrazumijeva sufinansiranje zapošljavanja osoba prijavljenih na evidenciju nezaposlenih u Tuzlanskom kantonu prije objave Javnog poziva, bez obzira na radno iskustvo, spol, dob i stručnu spremu, u trajanju od 12 mjeseci.

**Iznos sufinansiranja**

* Iznos od 500 KM za protekli mjesec u trajanju od 12 mjeseci

# **PRIPREMA ZA REALIZACIJU PROGRAMA**

U okviru pripremne faze Programa se provode slijedeće aktivnosti:

* Služba priprema Program i dokumentaciju za realizaciju programskih aktivnosti (javni poziv, obrazac Prijave / zahtjeva za učešće u Programu, kriterije, ugovor sa korisnicima sredstava)
* Ministarstvo za rad, socijalnu politiku i povratak daje mišljenje na Program
* Upravni odbor Službe donosi Program „Posao za sve“,
* Služba informiše javnost putem sredstava javnog informisanja.

# **JAVNI POZIV**

Služba objavljuje Javni poziv na web stranici: [www.szztk.ba](http://www.szztk.ba/) i na oglasnim pločama biroa za zapošljavanje. Javni poziv ostaje otvoren petnaest (15) dana od dana objavljivanja, nakon čega se vrši ocjena prijava, te se utvrđuje rang lista.

# **Prijava na javni poziv**

Potrebna dokumentacija za učešće u Programu, koju poslodavac podnosi Službi:

* Prijava / zahtjev, potpisan i ovjeren pečatom
* Fotokopiju Rješenja o Registraciji djelatnosti podnosioca zahtjeva,
* Broj glavnog bankovnog računa poslodavca u poslovnoj banci na koji će se sredstva doznačiti,
* Uvjerenje Porezne uprave Federacije BiH o izmirenim porezima i doprinosima, original ili ovjerena kopija, ne starija od mjesec dana od dana objave Javnog poziva ili Sporazum s Poreznom upravom Federacije BiH o izmirenju duga po osnovu poreza i doprinosa, organi uprave i druge institucije koje posluju preko trezora umjesto Uvjerenja Porezne uprave dostavljaju dokaz da trezorski posluju.
* Fotokopiju Obavještenje o razvrstavanju poslovnog subjekta-fizičkog lica prema klasifikaciji djelatnosti, ili Obavještenje o razvrstavanju pravnog lica prema klasifikaciji djelatosti KD / 2010 (Službeni glasnik BiH br 47/10 od 8.6.2010), u zavisnosti kako je podnosilac zahtjeva registrovan, izdato od Federalnog zavoda za statistiku

**NAPOMENA:**

Ukoliko se ne utroše novčana sredstva, Služba može ponoviti Javni poziv.

Ukoliko poslodavci kojima su sredstva odobrena za sufinansiranje zapošljavanja, odustanu od zaključivanja ugovora ili zaključe ugovor za manji broj osoba od broja odobrenih, Služba vrši odobravanje poslodavaca redom sa Liste poslodavaca kojima nije odobreno sufinansiranje, ako poslodavac ispunjava uvjete Programa, ili će se potpisati aneks ugovora sa poslodavcem kojem su već odobrena sredstva za osobe iz ciljne grupe, u manjem broju u odnosu na zahtjevom traženi broj osoba.

Poslodavci koji nemaju radnika prijavljenih na jedinstveni porezni sistem, ne mogu učestvovati u Programu.

# **OBRADA PRISTIGLIH PRIJAVA**

Komisija koju imenuje direktor, provjerava kvalificiranost poslodavaca za učešće u Programu na osnovu podataka iz prijave, drugih dokaza uz prijavu, vlastitih evidencija ( ispunjenost obaveza po ugovorima iz prethodnih godina i sl.), i podataka o „radu na crno“ koje je za prethodnu godinu dostavila Kantonalna uprava za inspekcijske poslove Službi.

Nakon izvršenih provjera Komisija sačinjava Prijedlog Liste poslodavaca koji ispunjavaju uvjete Javnog poziva i dostavlja direktoru na odobravanje, Prijedlog Liste poslodavaca „na čekanju“ ( poslodavci koji ispunjavaju uslove, ali radi nedostatka sredstava nisu im zahtjevi odobreni) i Prijedlog Liste poslodavaca koji ne ispunjavaju uslove Javnog poziva.

# **ODOBRAVANJE ZAHTJEVA POSLODAVCA**

Direktor Službe donosi odluku o odobravanju Liste poslodavaca.

Liste poslodavaca se objavljuju na web stranici Službe: [www.szztk.ba](http://www.szztk.ba/).

# **ZAKLJUČIVANJE UGOVORA**

Nakon odobravanja Listi poslodavaca, Služba obavještava poslodavce putem e-mail-a, da je zahtjev odobren i da u roku od 15 dana Službi dostave:

* Kopija ugovora o radu (ugovor o radu ne može biti zaključen prije podnošenja zahtjeva / prijave Službi),
* Kopija prijave na obavezna osiguranja u Poreznoj upravi Federacije BiH (obrazac JS 3100).

Služba priprema tri (3) primjerka ugovora o sufinansiranju zapošljavanja i nepotpisan ugovor dostavlja poslodavcu na potpis uz napomenu da isti potpisan i ovjeren vrati Službi.

Nakon što poslodavac potpiše i ovjeri ugovor Služba potpisuje i ovjerava sve primjerke ugovora, te zadržava dva (2) primjerka, a jedan (1) vraća poslodavcu.

# **PRAVDANJE I ISPLATA UGOVORENIH SREDSTAVA**

Nakon potpisivanja **Ugovora o sufinansiranju zapošljavanja**, poslodavac je u obavezi da, najdalje do kraja mjeseca za protekli mjesec, Službi dostavlja:

* Specifikaciju uz isplatu plaća radnika u radnom odnosu kod pravnih i fizičkih lica (Obrazac 2001), ovjerenu u Poreznoj upravi Federacije BiH, kopiju izvoda iz banke iz kojih je vidljiva isplata pojedinačne neto plaće za sufinansiranu osobu ili uplatnica ovjerena od banke o uplati neto plaće za sufinansiranu osobu ili u slučaju zbirne uplate plaća kopiju izvoda iz banke iz kojeg je vidljiv iznos zbirne uplate plaća uz spisak sufinansiranih osoba sa pregledom isplata pojedinačnih neto plaća ovjeren od poslodavca, i platnu listu za sufinansiranu osobu, potpisanu i ovjerenu od strane poslodavca.
* Služba na osnovu dostavljene dokumentacije o ispunjavanju uvjeta za isplatu, korisnika sredstava mjesečno refundira ugovoreni iznos za protekli mjesec, do isteka ugovorene obaveze,

# **OPŠTE NAPOMENE**

Na sve mjere iz ovog Programa u pogledu zaključivanja, trajanja i raskida ugovora o radu analogno se primjenjuju slijedeća pravila:

* Poslodavac može zaključiti ugovor o radu i izvršiti prijavu osobe na Poreznu upravu Federacije BiH – obrazac JS 3100 najranije na dan podnošenja prijave na javni poziv, s tim što će se ugovor o sufinansiranju zapošljavanja zaključiti samo sa poslodavcima koji su odobreni od strane Službe i ispunjavaju uslove Javnog poziva.
* U slučaju raskida ugovora o radu sa sufinansiranom osobom, poslodavac je u obavezi u roku od 15 dana, za preostali period ugovorne obaveze, zaključiti ugovor o radu sa zamjenskom nezaposlenom osobom koja mora biti na evidenciji nezaposlenih najmanje dan ranije u odnosu na dan zaključivanja ugovora o radu.
* Poslodavcu je tokom trajanja ugovora o sufinansiranju zapošljavanja dozvoljeno da zaposli najviše jednu (1) zamjensku osobu po svakoj sufinansiranoj osobi.
* Poslodavac je, prilikom narednog pravdanja, dužan informisati Službu i dostaviti sljedeće dokaze: kopiju raskida ugovora o radu za prvozaposlenu osobu, kopiju ugovora o radu sa zamjenskom osobom, kopiju odjave za prvozaposlenu i prijave za zamjensku osobu na obavezna osiguranja u Poreznoj upravi Federacije BiH - obrazac JS 3100.
* Ukoliko dostavljena dokumentacija ne bude validna, postupit će se kao u slučaju da poslodavac nije zaposlio zamjensku osobu.
* U slučaju nastupanja okolnosti da je osoba čije se zapošljavanje sufinansira privremeno spriječena za rad duže od 42 dana ili koristi porodiljsko odsustvo, sufinansiranje zapošljavanja se obustavlja za taj period. U slučaju povratka na rad osobe po prestanku predmetnih okolnosti, poslodavac za preostali period može nastaviti koristiti prava određena Programom i Ugovorom o sufinansiranju zapošljavanja.
* Osobu koja koristi porodiljsko odsustvo ili bolovanje duže od 42 dana radi održavanja trudnoće, poslodavac ne može mijenjati sa zamjenskom osobom.
* Za sve eventualne izmjene podataka iz ugovora o sufinansiranju radit će se aneks ugovora.

# **KONTROLA I PRAĆENJE IZVRŠENJA UGOVORNIH OBAVEZA**

Na osnovu ugovora o sufinansiranju zapošljavanja, Služba će provoditi kontrolu realizacije ugovorenih obaveza, putem dostavljenog pravdanja, a po potrebi i kontrolom provođenja ugovorenih obaveza kod poslodavca.

U slučaju nepoštivanja ugovornih obaveza, Služba će pokrenuti postupak raskida ugovora.

# **ULAZNI PODACI**

* Osnovni pokazatelji kretanja na tržištu rada
* Broj osoba prijavljenih na evidenciju na dan 30.06.2022
* Spolna i dobna struktura ciljne grupe
* Iznos ukupno planiranih sredstava po Programu

# **IZLAZNI PODACI**

* Aktivnosti u vezi Javnog poziva (objava, provjera i odobravanje zahtjeva, zaključivanje ugovora i dr.)
* Broj zaprimljenih prijava / zahtjeva, broj zaključenih ugovora o sufinansiranim osobama iz ciljnih grupa
* Broj osoba iz ciljne grupe koje su zasnovale radni odnos u periodu od dvanaest (12) mjeseci nakon isteka ugovorenog perioda sufinansiranja, kod istog poslodavca
* Spolna i dobna struktura osoba koje su zaključile ugovor o radu
* Planirano / ugovoreno / utrošeno sredstava po Programu.
* Nivo izvršenja postavljenog cilja.

**Broj: VD DIREKTORICA**

**Datum: Fatima Budić, bach.prava**

**Obrazac 1.**

# **PRIJAVA / ZAHTJEV**

**Program „Posao za sve 2022“**

|  |  |
| --- | --- |
| **PODACI O POSLODAVCU** | |
| Naziv poslovnog subjekta |  |
| Općina |  |
| Adresa |  |
| Telefon |  |
| E-mail |  |
| Ovlašteno lice |  |
| Kontakt osoba |  |
| Djelatnost |  |
| JIB poslovnog subjekta |  |
| Naziv banke u kojoj se vodi glavni račun |  |
| Broj glavnog bankovnog računa |  |
| Vrsta poslodavca |  |
| Broj trenutno zaposlenih |  |
| Broj traženih osoba |  |

Potpis ovlaštenog lica Pečat poslovnog subjekta

Datum:

**Obrazac 2.**

# **KRITERIJI**

**za vrednovanje prijava / zahtjeva – Program „Posao za sve 2022“**

|  |  |  |  |
| --- | --- | --- | --- |
| 1 | **Red. br.** | **Vrsta djelatnosti** | **Broj bodova** |
| 1. | Uslužna djelatnost, poljoprivreda i zdravstvo | 3 |
| 2. | Građevinarstvo | 2 |
| 3. | Ostalo | 1 |
|  |  |  |
|  |  |  |

|  |  |  |  |
| --- | --- | --- | --- |
|  |  | |  |
|  |  | |  | |  |
|  |  | |  | |  |
|  | | | | | |
|  |  |  | | |  |
|  |  | | |  |

Kod istog broja bodova, prednost ima poslodavac / podnosilac prijave /zahtjeva koji je kasnije registrovao djelatnost, i tim redoslijedom se uvrštava na liste.